CELEX: 32007D0268
Language: sk
Date: 2007-05-03 00:00:00
Title: 2007/268/ES: Rozhodnutie Komisie z  13. apríla 2007 o implementácii programov zameraných na sledovanie vtáčej chrípky u hydiny a voľne žijúcich vtákov, ktoré sa majú uskutočniť v členských štátoch, a ktorým sa mení a dopĺňa rozhodnutie 2004/450/ES [oznámené pod číslom K(2007) 1554]

3.5.2007   
            
            
               SK
            
            
               Úradný vestník Európskej únie
            
            
               L 115/3
            
         
      ROZHODNUTIE KOMISIE
   
   z 13. apríla 2007
   o implementácii programov zameraných na sledovanie vtáčej chrípky u hydiny a voľne žijúcich vtákov, ktoré sa majú uskutočniť v členských štátoch, a ktorým sa mení a dopĺňa rozhodnutie 2004/450/ES
   [oznámené pod číslom K(2007) 1554]
   (2007/268/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na štvrtý pododsek jeho článku 24 ods. 2 a článok 10,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (2), a najmä na jej článok 4 ods. 2,
   keďže:
   
               (1)
            
            
               V rozhodnutí 90/424/EHS z 26. júna 1990 o výdavkoch na veterinárnom úseku sa stanovujú postupy udeľovania finančného príspevku Spoločenstva na programy eradikácie, kontroly a monitorovania chorôb zvierat.
            
         
               (2)
            
            
               V rozhodnutí 90/424/EHS zmenenom a doplnenom rozhodnutím 2006/53/ES (3) sa stanovuje, že finančný príspevok sa členským štátom môže udeliť na tie eradikačné opatrenia, ktoré členské štáty vykonajú v rámci boja proti nízkopatogénnym kmeňom vírusu vtáčej chrípky (LPAI), o ktorých je známe, že by mohli zmutovať na vysokopatogénne kmene (HPAI). Okrem toho sa v článku 24 ods. 2 rozhodnutia 90/424/EHS stanovuje, že členské štáty majú každý rok najneskôr do 30. apríla Komisii predložiť ročné alebo viacročné programy začínajúce v nasledujúcom roku, pre ktoré žiadajú finančný príspevok Spoločenstva.
            
         
               (3)
            
            
               Smernicou Rady 92/40/EHS z 19. mája 1992, ktorou sa zavádzajú opatrenia Spoločenstva na kontrolu moru hydiny (4), sa vymedzujú kontrolné opatrenia Spoločenstva, ktoré sa majú uplatňovať v prípade prepuknutia vysokopatogénnej vtáčej chrípky (HPAI) u hydiny. V tejto smernici sa však nestanovuje kontrola nízkopatogénnej vtáčej chrípky (LPAI) podtypu H5 a H7, ani bežné sledovanie tejto choroby u hydiny a voľne žijúceho vtáctva.
            
         
               (4)
            
            
               Od roku 2002 členské štáty vykonávajú povinné prieskumy vtáčej chrípky u domácej hydiny formou predkladania ročných programov zameraných na sledovanie tejto choroby Komisii podľa rozhodnutí Komisie 2002/649/ES (5), 2004/111/ES (6), 2005/464/ES (7) a 2006/101/ES (8).
            
         
               (5)
            
            
               V smernici 2005/94/ES sa stanovujú určité preventívne opatrenia súvisiace so sledovaním a včasným zistením vtáčej chrípky. Konečný termín transpozície uvedenej smernice členskými štátmi je 1. júl 2007 a na tento deň je stanovené zrušenie smernice 92/40/EHS.
            
         
               (6)
            
            
               Opatrenia Spoločenstva zamerané na kontrolu vtáčej chrípky stanovené v smernici 2005/94/ES sa vzťahujú aj na kontrolu v prípadoch prepuknutia LPAI u hydiny spôsobenej podtypmi vírusu vtáčej chrípky H5 a H7. S cieľom odhaliť potenciálnu cirkuláciu týchto vírusov v kŕdľoch hydiny musia členské štáty vykonávať povinné programy zamerané na sledovanie tejto choroby. Cieľom týchto kontrolných opatrení je prevencia šírenia LPAI podtypov H5 a H7 pred tým, ako sa v plnej miere rozšíria v populácii domácej hydiny, čím sa môže predísť riziku jej zmutovania na HPAI s možnými katastrofálnymi následkami.
            
         
               (7)
            
            
               V smernici 2005/94/ES sa takisto stanovuje, že programy zamerané na sledovanie vtáčej chrípky sa majú vykonávať u voľne žijúceho vtáctva, aby sa na základe pravidelne aktualizovaného posúdenia rizika rozšírili poznatky o hrozbe, ktorú pre vtáctvo predstavujú voľne žijúce vtáky v spojení s ktorýmkoľvek chrípkovým vírusom vtáčieho pôvodu.
            
         
               (8)
            
            
               Je dôležité, aby sa činnosti zamerané na sledovanie vtáčej chrípky naďalej zintenzívňovali vzhľadom na aktuálny vývoj týkajúci sa rozšíreného výskytu HPAI H5N1 u voľne žijúceho vtáctva v Európe, pričom je potrebné zohľadniť výsledky prieskumov vykonaných v členských štátoch v období od roku 2003 do roku 2006 a vedeckú prácu, ktorú v súčasnosti vykonáva Európsky úrad pre bezpečnosť potravín (EFSA) (9) v spolupráci s vedeckou pracovnou skupinou ORNIS Generálneho riaditeľstva Európskej komisie pre životné prostredie. Tieto orgány budú pokračovať vo svojej práci, ktorej výsledky môžu viesť k ďalšej aktualizácii.
            
         
               (9)
            
            
               Pri implementácii programov zameraných na sledovanie vtáčej chrípky u voľne žijúceho vtáctva sa v plnej miere zohľadňujú požiadavky smernice Rady 79/409/EHS (10) o ochrane a zachovávaní všetkých prirodzene sa vyskytujúcich druhov vtáctva v Spoločenstve.
            
         
               (10)
            
            
               V rozhodnutí Komisie 2004/450/ES z 29. apríla 2004, ktorým sa ustanovujú štandardné požiadavky na obsah žiadostí o financovanie programov eradikácie a sledovania chorôb zvierat a boja proti nim Spoločenstvom (11), sa stanovujú štandardné požiadavky na obsah žiadostí o financovanie programov eradikácie, monitorovania chorôb zvierat a boja proti nim Spoločenstvom.
            
         
               (11)
            
            
               Keďže v rozhodnutí 90/424/EHS je už stanovené, že finančný príspevok Spoločenstva sa má udeliť na výdavky, ktoré vzniknú členským štátom v súvislosti s financovaním národných programov eradikácie, monitorovania určitých chorôb zvierat vrátane vtáčej chrípky a boja proti nim, môžu členské štáty do 30. apríla každého roka v súlade s článkom 24 ods. 2 rozhodnutia 90/424/EHS Komisii predložiť programy zamerané na sledovanie vtáčej chrípky, na ktoré žiadajú finančný príspevok Spoločenstva. Rozhodnutie 2004/450/ES by sa malo zmeniť a doplniť tak, aby v ňom boli stanovené štandardné požiadavky na obsah žiadostí o financovanie programov zameraných na sledovanie vtáčej chrípky zo strany Spoločenstva.
            
         
               (12)
            
            
               Rozhodnutie 2004/450/ES by sa preto malo zodpovedajúcim spôsobom zmeniť a doplniť.
            
         
               (13)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Schválenie programov zameraných na sledovanie vtáčej chrípky
   Programy zamerané na sledovanie vtáčej chrípky u hydiny a voľne žijúceho vtáctva, ktoré majú vykonávať členské štáty, v súlade s článkom 4 ods. 1 smernice 2005/94/ES musia byť v súlade s usmerneniami stanovenými v prílohách I a II k tomuto rozhodnutiu.
   Článok 2
   Zmeny a doplnenia rozhodnutia 2004/450/ES
   Rozhodnutie 2004/450/ES sa mení a dopĺňa takto:
   
               1.
            
            
               Do článku 1 sa vkladá toto písmeno c):
               
                           „c)
                        
                        
                           u chorôb zvierat, ktoré sa uvádzajú v prílohe I časti C, aspoň údaje uvedené v prílohe IV.“
                        
                     
         
               2.
            
            
               Do prílohy I sa vkladá táto časť C:
               „ČASŤ C
               Choroby uvedené v článku 1 písm. c)
               Vtáčia chrípka“.
            
         
               3.
            
            
               Pridáva sa nová príloha IV, ktorej text je uvedený v prílohe III k tomuto rozhodnutiu.
            
         Článok 3
   Toto rozhodnutie je určené členským štátom.
   
      V Bruseli 13. apríla 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené rozhodnutím Rady (ES) 2006/965 (Ú. v. EÚ L 397, 30.12.2006, s. 22).
   
      (2)  Ú. v. EÚ L 10, 14.1.2006, s. 16.
   
      (3)  Ú. v. EÚ L 29, 2.2.2006, s. 37.
   
      (4)  Ú. v. ES L 167, 22.6.1992, s. 1. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      (5)  Ú. v. ES L 213, 9.8.2002, s. 38.
   
      (6)  Ú. v. EÚ L 32, 5.2.2004, s. 20. Rozhodnutie zmenené a doplnené rozhodnutím 2004/615/ES (Ú. v. EÚ L 278, 27.8.2004, s. 59).
   
      (7)  Ú. v. EÚ L 164, 24.6.2005, s. 52. Rozhodnutie zmenené a doplnené rozhodnutím 2005/726/ES (Ú. v. EÚ L 273, 19.10.2005, s. 21).
   
      (8)  Ú. v. EÚ L 46, 16.2.2006, s. 40.
   
      (9)  Vedecké stanovisko o „sťahovavom vtáctve a jeho potenciálnej role pri šírení vysokopatogénnej vtáčej chrípky“ (EFSA, 12. máj 2006) a jeho dodatok (11. december 2006).
   
      (10)  Ú. v. ES L 103, 25.4.1979, s. 1. Smernica naposledy zmenená a doplnená smernicou 2006/105/ES (Ú. v. EÚ L 363, 20.12.2006, s. 368).
   
      (11)  Ú. v. EÚ L 155, 30.4.2004, s. 90. Rozhodnutie zmenené a doplnené rozhodnutím 2006/282/ES (Ú. v. EÚ L 104, 13.4.2006, s. 40).
   
      PRÍLOHA I
      Usmernenia k implementácii programov zameraných na sledovanie vtáčej chrípky u hydiny, ktoré sa majú uskutočniť v členských štátoch
      A.   Ciele, všeobecné podmienky a kritériá sledovania
      A.1.   Ciele
      Sérologické sledovanie LPAI podtypov H5 a H7 u hydiny je zamerané na:
      
                  1.
               
               
                  detekciu subklinických infekcií s LPAI podtypov H5 a H7, a tým aj doplnenie systémov včasného zistenia a následnú prevenciu možného zmutovania týchto vírusov na HPAI;
               
            
                  2.
               
               
                  detekciu infekcií LPAI podtypov H5 a H7 v špecificky cieľových populáciách hydiny pri špecifickom riziku infekcie v dôsledku uplatňovaného chovateľského systému alebo citlivosti špecifických druhov;
               
            
                  3.
               
               
                  prispievanie k preukázateľnému štatútu krajiny, regiónu alebo oddelenia ako krajina, región alebo oddelenie bez vtáčej chrípky podliehajúcej oznamovacej povinnosti v rámci medzinárodného trhu podľa predpisov Svetovej organizácie pre zdravie zvierat (OIE).
               
            A.2.   Všeobecné požiadavky a kritériá
      
                  1.
               
               
                  Ober vzoriek sa vykonáva len do 31. decembra príslušného roku implementácie daného programu. V prípade hydiny sa vzorky odoberajú podľa potreby v priebehu obdobia zodpovedajúceho obdobiu produkcie pre každú kategóriu hydiny.
               
            
                  2.
               
               
                  V záujme ochrany zdrojov sa odporúča použiť vzorky odobraté na iné účely.
               
            
                  3.
               
               
                  Testovanie vzoriek sa koná v národných laboratóriách členských štátov zameraných na vtáčiu chrípku (NL) alebo v iných laboratóriách schválených príslušnými orgánmi, ktoré pracujú pod vedením NL.
               
            
                  4.
               
               
                  Všetky výsledky (sérologické a virologické) sa zasielajú na porovnanie do referenčného laboratória Spoločenstva (CRL) pre vtáčiu chrípku. Je potrebné zabezpečiť dobrý tok informácií. CRL poskytuje technickú podporu a uchováva rozšírenú zásobu diagnostických reagencií.
               
            
                  5.
               
               
                  Všetky izoláty vírusu vtáčej chrípky sa predložia CRL v súlade s právnymi predpismi Spoločenstva, pokiaľ sa neudelila výnimka v zmysle bodu 4 kapitoly V (diferenciálne diagnostikovanie) diagnostickej príručky stanovenej v rozhodnutí Komisie 2006/437/ES (1). Vírusy podtypu H5/H7 sa predkladajú čo najskôr a podliehajú štandardným testom charakterizácie (sledovanie sekvencie nukleotidov/IVPI) v súlade s uvedenou diagnostickou príručkou.
               
            
                  6.
               
               
                  V prípade, že je to možné, NL predložia CRL séra pozitívne na H5 alebo H7 odobraté z vtákov žijúcich v blízkosti riek (Anseriformes) na účely založenia archívu, aby sa umožnil vývoj testov v budúcnosti.
               
            B.   Sledovanie vtáčej chrípky u hydiny
      
                  1.
               
               
                  Všetky pozitívne nálezy sa v chove spätne preskúmajú a výsledky tohto preskúmania sa oznámia Komisii a CRL.
               
            
                  2.
               
               
                  CRL poskytne špecifické protokoly, ktoré majú byť priložené k zásielke materiálu určeného CRL, a referenčné tabuľky určené na zápis zozbieraných údajov týkajúcich sa sledovania vtáčej chrípky. V týchto tabuľkách sa uvedú použité laboratórne testovacie metódy. Uvedené tabuľky sa používajú na predkladanie výsledkov v jednom dokumente.
               
            
                  3.
               
               
                  Krvné vzorky sa na sérologické vyšetrenie odoberajú zo všetkých druhov hydiny vrátane tých, ktoré sa chovajú v systéme voľného výbehu v počte minimálne od 5 do 10 jedincov (s výnimkou kačíc, husí a prepelíc) v jednom poľnohospodárskom podniku a z viacerých priestorov, ak je na ňom viac ako jeden priestor. V prípade viacerých priestorov by sa veľkosť vzorky na jeden chov mala primerane zväčšiť. Odporúča sa odobrať vzorku aspoň piatim jedincom z každého priestoru.
               
            
                  4.
               
               
                  Odber vzoriek sa koná na celom území členských štátov tak, aby vzorky mohli predstavovať reprezentatívne vzorky za celý členský štát, pričom sa zohľadňuje:
                  
                              a)
                           
                           
                              počet poľnohospodárskych podnikov, z ktorých sa vzorky odoberajú (s výnimkou kačíc, husí a moriek); skutočnosť, že počet sa určuje tak, aby sa zabezpečila identifikácia aspoň jedného infikovaného poľnohospodárskeho podniku v prípade, že prevalencia infikovaných poľnohospodárskych podnikov je aspoň 5 % s intervalom spoľahlivosti 95 % (pozri tabuľku 1); a
                           
                        
                              b)
                           
                           
                              počet jedincov, z ktorých sa zozbierali vzorky v každom poľnohospodárskom podniku, sa určuje tak, aby sa zabezpečila 95 % pravdepodobnosť označenia aspoň jedného pozitívneho jedinca v prípade, že prevalencia sérologicky pozitívnych jedincov je ≥ 30 %.
                           
                        
            
                  5.
               
               
                  Na základe hodnotenia rizika a špecifického stavu v príslušných členských štátoch sa pri pláne odberu vzoriek zohľadňujú aj tieto skutočnosti:
                  
                              a)
                           
                           
                              Typy produkcie a ich špecifické riziká sa zameriavajú na produkciu v priestoroch voľného výbehu, na vonkajší chov a na kŕdle chované na poľnohospodárskych dvoroch, pričom sa berú do úvahy iné faktory ako vek, využitie povrchových vôd, relatívne dlhšia dĺžka života, prítomnosť viac ako jedného druhu v poľnohospodárskom podniku alebo iné relevantné faktory.
                           
                        
                              b)
                           
                           
                              Počet poľnohospodárskych podnikov s morkami, kačicami a husami, v ktorých sa majú odobrať vzorky, sa určuje tak, aby sa zabezpečila identifikácia aspoň jedného infikovaného poľnohospodárskeho podniku, ak prevalencia infikovaných poľnohospodárskych podnikov je minimálne 5 % s intervalom spoľahlivosti 99 % (pozri tabuľku 2).
                           
                        
                              c)
                           
                           
                              V prípade, že sa v členskom štáte nachádza značný počet poľnohospodárskych podnikov, ktoré produkujú chovnú zver, vtáky nadradu bežce a prepelice, tieto poľnohospodárske podniky sa zahŕňajú do programu. Pokiaľ ide o prepelice, vzorky sa odoberajú len dospelým jedincom alebo nosniciam.
                           
                        
                              d)
                           
                           
                              Časové obdobie určené na odber sa zhoduje so sezónnou produkciou. V prípade potreby sa však odber vzoriek môže prispôsobiť iným obdobiam vymedzeným na miestnej úrovni, počas ktorých prítomnosť iných hostiteľských druhov hydiny môže predstavovať väčšie riziko zavlečenia infekcie.
                           
                        
                              e)
                           
                           
                              V prípade, že sa v poľnohospodárskom podniku nachádza značný počet kŕdľov chovaných na poľnohospodárskych dvoroch, sledovanie sa môže rozšíriť aj na ne.
                           
                        
                              f)
                           
                           
                              Členské štáty, ktoré musia vykonať odber vzoriek na zistenie pseudomoru hydiny, aby si zachovali svoj štatút krajiny, v ktorej neprebieha očkovanie proti pseudomoru hydiny v súlade s rozhodnutím Komisie 94/327/ES (2), môžu tieto vzorky odobraté z chovných kŕdľov použiť na sledovanie protilátok H5/H7.
                           
                        
            Tabuľka 1
      Počet poľnohospodárskych podnikov, v ktorých sa majú odobrať vzorky z každej kategórie hydiny (okrem poľnohospodárskych podnikov s chovom moriek, kačíc a husí)
      
                  Počet poľnohospodárskych podnikov na jednu kategóriu hydiny v jednom členskom štáte
               
               
                  Počet poľnohospodárskych podnikov, v ktorých sa majú odobrať vzorky
               
            
                  do 34
               
               
                  všetky
               
            
                  35 – 50
               
               
                  35
               
            
                  51 – 80
               
               
                  42
               
            
                  81 – 250
               
               
                  53
               
            
                  > 250
               
               
                  60
               
            
         
      Tabuľka 2
      Počet poľnohospodárskych podnikov s chovom moriek, kačíc a husí, v ktorých sa majú odobrať vzorky
      
                  Počet poľnohospodárskych podnikov v jednom členskom štáte
               
               
                  Počet poľnohospodárskych podnikov, v ktorých sa majú odobrať vzorky
               
            
                  do 46
               
               
                  všetky
               
            
                  47 – 60
               
               
                  47
               
            
                  61 – 100
               
               
                  59
               
            
                  101 – 350
               
               
                  80
               
            
                  > 350
               
               
                  90
               
            C.   Špecifické požiadavky na zistenie infekcií vtáčej chrípky podtypov H5/H7 u kačíc, husí a prepelíc
      
                  1.
               
               
                  Krvné vzorky na sérologické testovanie sa prednostne odoberajú z vtákov, ktoré sa držia vonku na poliach.
               
            
                  2.
               
               
                  Z každého vybraného poľnohospodárskeho podniku sa odoberie 40 – 50 krvných vzoriek na sérologické testovanie.
               
            
                  3.
               
               
                  V prípade, že v poľnohospodárskom podniku nie sú komerčné kŕdle, môžu sa sledovať kŕdle chované v poľnohospodárskych dvoroch.
               
            D.   Laboratórne testovanie
      
                  1.
               
               
                  Laboratórne testy sa vykonávajú v súlade s diagnostickou príručkou pre vtáčiu chrípku (rozhodnutie 2006/437/ES), v ktorej sa stanovujú postupy na potvrdenie a diferenciálnu diagnostiku vtáčej chrípky [vrátane sérologických vyšetrení kačíc a husí pomocou hemaglutinačne inhibičného testu (HIT)].
               
            
                  2.
               
               
                  Ak však laboratórne testy, o ktorých sa uvažuje, nie sú ustanovené v diagnostickej príručke pre vtáčiu chrípku, ani opísané v príručke o suchozemských zvieratách OIE, členské štáty poskytnú CRL potrebné schvaľovacie údaje pri predložení svojho programu Komisii na schválenie.
               
            
                  3.
               
               
                  Všetky pozitívne sérologické nálezy sa potvrdia v národných laboratóriách pre vtáčiu chrípku hemaglutinačne inhibičným testom za použitia určených kmeňov dodaných z referenčného laboratória Spoločenstva pre vtáčiu chrípku:
                  
                              H5
                           
                           
                              
                                          a)
                                       
                                       
                                          úvodný test použitím Ostrich/Denmark/72420/96 (H5N2);
                                       
                                    
                                          b)
                                       
                                       
                                          test na všetky pozitívne hodnoty Duck/Denmark/64650/03 (H5N7) na vylúčenie N2 skríženej reaktivity protilátok;
                                       
                                    
                        
                              H7
                           
                           
                              
                                          a)
                                       
                                       
                                          úvodný test použitím Turkey/England/647/77 (H7N7);
                                       
                                    
                                          b)
                                       
                                       
                                          test na všetky pozitívne hodnoty African Starling/983/79 (H7N1) na zníženie N7 skríženej reaktivity protilátok.
                                       
                                    
                        
            
         (1)  Ú. v. EÚ L 237, 31.8.2006, s. 1.
      
         (2)  Ú. v. ES L 146, 11.6.1994, s. 17.
   
   
      PRÍLOHA II
      Usmernenia k implementácii programov zameraných na sledovanie vtáčej chrípky u voľne žijúceho vtáctva, ktoré sa majú uskutočniť v členských štátoch
      A.   Ciele, všeobecné podmienky a kritériá sledovania
      A.1.   Ciele
      Virologické sledovanie vtáčej chrípky u voľne žijúceho vtáctva s cieľom identifikovať riziko vírusov vtáčej chrípky (LPAI a HPAI) pre domácu hydinu prostredníctvom:
      
                  —
               
               
                  zabezpečenia včasného zistenia HPAI H5N1 formou skúmania zvýšenej chorobnosti a úmrtnosti u voľne žijúceho vtáctva, a najmä u vybraných „rizikovejších“ druhov,
               
            
                  —
               
               
                  v prípade, že sa u voľne žijúcich vtákov zistí HPAI H5N1, zintenzívni sa sledovanie živých aj mŕtvych vtákov s cieľom zistiť, či sa voľne žijúce vtáky iných druhov správajú ako asymptomatickí nosiči alebo „medzihostitelia“ (pozri časť E tejto prílohy),
               
            
                  —
               
               
                  nepretržitého základného sledovania rôznych druhov voľne žijúceho sťahovavého vtáctva ako súčasti nepretržitého monitorovania vírusov LPAI. Anseriformes (vtáky žijúce v blízkosti riek) a Charadriiformes (vtáky žijúce v blízkosti morí a čajky) sú hlavnou cieľovou skupinou pri odbere vzoriek s cieľom posúdiť, či sú postihnuté vírusmi LPAI podtypov H5 a H7 (pri ktorých by sa v každom prípade zistila aj HPAI H5N1 alebo iná HPAI, ak by bola prítomná). Je nevyhnutné zamerať sa najmä na „rizikovejšie“ druhy.
               
            A.2.   Všeobecné požiadavky a kritériá
      
                  1.
               
               
                  Ober vzoriek sa vykonáva len do 31. decembra príslušného roku implementácie daného programu.
               
            
                  2.
               
               
                  Testovanie vzoriek sa koná v národných laboratóriách členských štátov zameraných na vtáčiu chrípku (NL) alebo v iných laboratóriách schválených príslušnými orgánmi, ktoré pracujú pod vedením NL.
               
            
                  3.
               
               
                  Všetky výsledky sa zasielajú na porovnanie do referenčného laboratória spoločenstva (CRL) pre vtáčiu chrípku. Je potrebné zabezpečiť dobrý tok informácií. CRL poskytne technickú podporu a uchováva rozšírenú zásobu diagnostických reagencií.
               
            
                  4.
               
               
                  Všetky izoláty vírusu vtáčej chrípky v prípadoch voľne žijúceho vtáctva sa predložia CRL v súlade s právnymi predpismi Spoločenstva, pokiaľ sa neudelila výnimka v súlade s bodom 4 kapitoly V (diferenciálne diagnostikovanie) diagnostickej príručky pre vtáčiu chrípku stanovenej v rozhodnutí 2006/437/ES. Vírusy podtypu H5/H7 sa predkladajú čo najskôr a podliehajú štandardným testom charakterizácie (sledovanie sekvencie nukleotidov/IVPI) v súlade s uvedenou diagnostickou príručkou.
               
            B.   Prieskum vtáčej chrípky u voľne žijúcich vtákov
      Plán a implementácia
      V súvislosti s plánovaním sledovania, asistenciou pri identifikácii druhov a optimalizovaním odberu vzoriek sa zabezpečí úzka spolupráca s epidemiológmi a ornitológmi a príslušnými orgánmi v oblasti ochrany prírody. Plánovanie sledovania sa prispôsobí situácii v danej krajine, pokiaľ ide o výber druhov, z ktorých sa majú odobrať vzorky podľa prevahy druhov a veľkosti populácií vtáctva. Pri odbere vzoriek sa musí zohľadniť sezónnosť migračných modelov, ktoré môžu byť v jednotlivých členských štátoch rozdielne. Zohľadní sa správanie daného druhu vtákov, pokiaľ ide o letové trasy, hlavné miesto výskytu, stádovistosť a stupeň premiešania druhov počas migrácie a výsledky predchádzajúceho sledovania v období rokov 2003 – 2006. Okrem toho nepretržité skúmanie a následnú spätnú väzbu poskytne aj pracovná skupina pre sledovanie vtáčej chrípky u voľne žijúceho vtáctva, ktorá analyzuje nové údaje po ich sprístupnení.
      V prípade HPAI H5N1 sa všetky tieto faktory preskúmajú vo vzťahu k pravdepodobnosti vystavenia voľne žijúceho vtáctva infikovanej hydine a voľne žijúcim vtákom v oblastiach prepuknutia uvedenej choroby a pravdepodobnosti kontaktu voľne žijúceho vtáctva s domácou hydinou chovanou v rámci chovateľských systémov pre hydinu v rôznych členských štátoch.
      Pri posudzovaní týchto pravdepodobností môžu rozhodovacie schémy a tabuľky v stanovisku EFSA (1), ktoré boli vypracované v spolupráci s Generálnym riaditeľstvom Európskej komisie pre životné prostredie, poskytnúť účinný nástroj pre miestne posudzovanie rizika v jednotlivých členských štátoch s cieľom prispôsobiť sa vyvíjajúcej sa situácii na základe úzkej spolupráce a výmeny názorov medzi členskými štátmi.
      Podporí sa spolupráca s inštitúciami na ochranu/pozorovanie vtákov a krúžkovacími stanicami. Odber vzoriek sa v prípade vhodnosti uskutoční pod dozorom zamestnancov týchto skupín/staníc, poľovníkov alebo iných odborníkov v oblasti ornitológie.
      
                  1.
               
               
                  
                     Pasívne sledovanie chorých a mŕtvych voľne žijúcich vtákov je zamerané na:
                  
                              a)
                           
                           
                              oblasti so zvýšenou chorobnosťou a úmrtnosťou voľne žijúceho vtáctva;
                           
                        
                              b)
                           
                           
                              oblasti v blízkosti morí, jazier, vodných tokov, v ktorých sa našli mŕtve vtáky, a najmä tie oblasti, ktoré sú v blízkosti domácich chovov hydiny;
                           
                        
                              c)
                           
                           
                              vtáctvo, ktoré patrí do skupiny „rizikovejších“ druhov uvedených v časti D a iné voľne žijúce vtáctvo v ich blízkosti.
                           
                        
            
                  2.
               
               
                  Okrem toho sa skúmanie živého a mŕtveho voľne žijúceho vtáctva v oblastiach, kde boli zistené prípady H5N1, sústredí na vtáctvo:
                  
                              a)
                           
                           
                              voľne žijúce vtáctvo alebo hydinu s cieľom identifikovať asymptomatických nosičov;
                           
                        
                              b)
                           
                           
                              v oblastiach epidemiologicky spojených s týmito prípadmi;
                           
                        
                              c)
                           
                           
                              potenciálne prichádzajúce do úzkeho kontaktu s hydinou chovanou v domácich chovoch (ochranná zóna, pásmo sledovania a oblasť B), ktoré môžu predstavovať „medzihostitelia“, a najmä tí, ktorí sú uvedení v časti E.
                           
                        
            
                  3.
               
               
                  
                     Aktívne sledovanie živých a klinicky zdravých a/alebo klinicky chorých, zranených alebo ulovených (2) vtákov je zamerané na:
                  
                              a)
                           
                           
                              sťahovavé vtáctvo patriace pod Anseriformes (vtáky žijúce v blízkosti riek) a Charadriiformes (vtáky žijúce v blízkosti morí a čajky);
                           
                        
                              b)
                           
                           
                              vtáctvo v oblastiach identifikovaných ako oblasti s vysokou koncentráciou a miešaním sťahovavých vtákov rôznych druhov, najmä ak sú tieto oblasti v blízkosti domácich chovov hydiny;
                           
                        
                              c)
                           
                           
                              vybrané rizikovejšie druhy (3).
                           
                        
            Postupy odberu vzoriek
      
                  1.
               
               
                  Orofaryngeálne a kloakálne stery na virologické vyšetrenie sa odoberajú zo zjavne zdravých voľne žijúcich jedincov. Ak je z nejakého dôvodu odber kloakálnych sterov zo živých vtákov nerealizovateľný, alternatívou môže byť starostlivo odobratý ster čerstvého trusu. V prípade miešania miest s veľkým počtom rôznych druhov sťahovavého vtáctva sa však musí zabezpečiť vysledovateľnosť.
               
            
                  2.
               
               
                  Na izoláciu vírusu a molekulárnu detekciu (PCR) sa odoberajú kloakálne a tracheálne/orofaryngeálne stery a/alebo tkanivá (najmä mozgu, srdca, pľúc, trachey, obličky a čriev) voľne žijúcich vtákov, ktoré boli nájdené mŕtve alebo zastrelené.
               
            
                  3.
               
               
                  Osobitná starostlivosť sa musí venovať skladovaniu a preprave vzoriek. Stery sa musia ihneď schladiť na vreckách ľadu alebo zamrznutého gélu a čo najrýchlejšie odovzdať laboratóriu. Pokiaľ to nie je absolútne nutné, vzorky nesmú byť zmrazené. Ak je k dispozícii špecifické transportné médium na prepravu antibiotík alebo vírusov, musia sa na ne vzorky uložiť, aby sa v plnej miere ponorili. Uloženie vzoriek na transportné médium sa musí vykonať spolu s ich chladením, nie ako alternatíva chladenia. V prípade, že takéto médium nie je k dispozícii, stery sa musia vrátiť do púzdra a odovzdať suché. Ak nie je zaručená rýchla preprava vzoriek do laboratória do 48 hodín (v transportnom médiu s teplotou 4 °C), vzorky sa ihneď zmrazia, uskladnia a potom sa prepravia v suchom ľade. Na uskladnenie a prepravu vzoriek vplývajú mnohé faktory, preto sa musí vybrať spôsob prepravy vhodný na daný účel.
               
            
                  4.
               
               
                  Postupy odberu vzoriek sa realizujú v súlade s ustanoveniami diagnostickej príručky pre vtáčiu chrípku (rozhodnutie 2006/437/ES), v ktorej sa stanovujú diagnostické postupy na potvrdenie a diferenciálna diagnostika vtáčej chrípky.
               
            C.   Laboratórne testovanie
      
                  1.
               
               
                  Laboratórne testy sa vykonávajú v súlade s ustanoveniami diagnostickej príručky pre vtáčiu chrípku (rozhodnutie 2006/437/ES), v ktorej sa stanovujú diagnostické postupy na potvrdenie a diferenciálna diagnostika vtáčej chrípky.
               
            
                  2.
               
               
                  Ak však laboratórne testy, o ktorých sa uvažuje, nie sú ustanovené v diagnostickej príručke pre vtáčiu chrípku, ani opísané v príručke o suchozemských zvieratách OIE, členské štáty poskytnú CRL potrebné schvaľovacie údaje pri predložení svojho programu Komisii na schválenie.
               
            
                  3.
               
               
                  Všetky vzorky odobraté v rámci sledovania vtáčej chrípky u voľne žijúceho vtáctva sa testujú čo najskôr molekulárnymi technikami (ak sú dostupné) a v súlade s ustanoveniami diagnostickej príručky (rozhodnutie 2006/437/ES). Tieto testy sa vykonávajú len v laboratóriách, ktoré sú schopné zaručiť kvalitu a v ktorých sa používajú metódy, ktoré uznáva CRL pre vtáčiu chrípku. Okrem toho musia použité metódy priniesť prijateľné výsledky v rámci posledného porovnávacieho kruhového testu národných laboratórií. Odporúča sa úvodný skríning použitím M génu PCR s rapídnym testovaním pozitívnych vzoriek na H5 (do 2 týždňov) a v prípade pozitívneho nálezu je potrebné čo najskôr vykonať analýzu miesta štiepenia s cieľom určiť, či ide o vysokopatogénny (HPAI) alebo nízkopatogénny (LPAI) motív vtáčej chrípky. Ak sa potvrdí H5 HPAI, je potrebné urýchlene vykonať ďalšiu analýzu potrebnú na zistenie typu N (hoci touto analýzou sa môže dokázať len vylúčenie N1).
               
            
                  4.
               
               
                  Spojenie najviac piatich vzoriek z rovnakých druhov odobratých v rovnakom čase a na tom istom mieste sa v laboratóriu môže povoliť vtedy, ak je možné zabezpečiť, že v prípade pozitívneho nálezu sa budú dať jednotlivé vzorky identifikovať a opätovne otestovať.
               
            
                  5.
               
               
                  Sérologické sledovanie sa neuplatňuje pri skúmaní voľne žijúceho vtáctva, keďže sérologickými metódami nie je možné rozlíšiť kmene HP od kmeňov LP a nálezy protilátok neumožňujú interferenciu v súvislosti s pravdepodobnou lokalitou, kde sa voľne žijúce vtáctvo mohlo nainfikovať. Sérologické sledovanie však môže byť dôležité pri zisťovaní, u ktorých nesťahovavých alebo sťahovavých druhoch vtáctva prevládajú/prevládali vírusy H5/H7 (alebo sú/boli endemické). Takúto analýzu možno vykonať len v špecializovaných laboratóriách použitím starostlivo vybraného panelu antigénov na zabezpečenie zistenia špecifických hemaglutinínových protilátok (t. j. vylúčenie možnosti interferencie špecifických protilátok N).
               
            Zoznam druhov voľne žijúcich vtákov, ktoré predstavujú vyššie riziko, pokiaľ ide o vtáčiu chrípku (4)
      
      
                  
                     Bežný názov
                  
               
               
                  
                     Vedecký názov
                  
               
            
                  labuť tundrová
               
               
                  
                     Cygnus columbianus
                  
               
            
                  kačica spevavá
               
               
                  
                     Cygnus cygnus
                  
               
            
                  labuť (veľká) hrbozobá
               
               
                  
                     Cygnus olor
                  
               
            
                  Husi
               
            
                  hus krátkozobá
               
               
                  
                     Anser brachyrhynchus
                  
               
            
                  hus siatinná
               
               
                  
                     Anser fabalis
                  
               
            
                  hus bieločelá
               
               
                  
                     Anser albifrons albifrons
                  
               
            
                  hus (malá) piskľavá
               
               
                  
                     Anser erythropus
                  
               
            
                  hus divá
               
               
                  
                     Anser anser
                  
               
            
                  bernikla bielolíca
               
               
                  
                     Branta leucopsis
                  
               
            
                  bernikla tmavá
               
               
                  
                     Branta bernicla
                  
               
            
                  bernikla červenokrká
               
               
                  
                     Branta ruficollis
                  
               
            
                  bernikla bielobradá
               
               
                  
                     Branta canadensis
                  
               
            
                  Kačice
               
            
                  kačica hvízdavá
               
               
                  
                     Anas penelope
                  
               
            
                  kačica chrapkavá
               
               
                  
                     Anas crecca
                  
               
            
                  kačica divá
               
               
                  
                     Anas platyrhynchos
                  
               
            
                  kačica ostrochvostá
               
               
                  
                     Anas acuta
                  
               
            
                  kačica chrapľavá
               
               
                  
                     Anas querquedula
                  
               
            
                  kačica lyžičiarka
               
               
                  
                     Anas clypeata
                  
               
            
                  kačica úzkozobá
               
               
                  
                     Marmaronetta angustirostris
                  
               
            
                  hrdzavka potápavá
               
               
                  
                     Netta rufina
                  
               
            
                  chochlačka sivá
               
               
                  
                     Aythya ferina
                  
               
            
                  chochlačka vrkočatá
               
               
                  
                     Aythya fuligula
                  
               
            
                  Brodivé vtáky
               
            
                  cíbik chochlatý
               
               
                  
                     Vanellus vanellus
                  
               
            
                  kulík zlatý
               
               
                  
                     Pluvialis apricaria
                  
               
            
                  brehár čiernochvostý
               
               
                  
                     Limosa limosa
                  
               
            
                  pobrežník bojovný (bojovník bahenný)
               
               
                  
                     Philomachus pugnax
                  
               
            
                  Čajkovité
               
            
                  čajka smejivá
               
               
                  
                     Larus ridibundus
                  
               
            
                  čajka sivá
               
               
                  
                     Larus canus
                  
               
            Zoznam vtákov žijucich v blízkosti domácej hydiny (5)
      
      
                  Bežný názov
               
               
                  
                     Vedecký názov
                  
               
               
                  Pravdepodobnosť kontaktu s hydinou
               
            Skupina 1.   Druhy úzko spojené s produkciou hydiny v Európe
               
            
                  hus domáca
               
               
                  
                     Anser anser domesticus
                  
               
               
                  vysoká
               
            
                  kačica divá
               
               
                  
                     Anas platyrhynchos
                  
               
               
                  vysoká
               
            
                  pižmovka lesklá
               
               
                  
                     Cairina moschata
                  
               
               
                  vysoká
               
            
                  holub skalný
               
               
                  
                     Columba livia
                  
               
               
                  vysoká
               
            
                  vrabec domový
               
               
                  
                     Passer domesticus
                  
               
               
                  vysoká
               
            Skupina 2.   Druhy, ktoré môžu žiť v poľnohospodárskych podnikoch spolu so zdomácnenou hydinou v severnej Európe
               
            
                  kulík zlatý
               
               
                  
                     Pluvialis apricaria
                  
               
               
                  nízka
               
            
                  cíbik chochlatý
               
               
                  
                     Vanellus vanellus
                  
               
               
                  stredná
               
            
                  čajka smejivá
               
               
                  
                     Larus ridibundus
                  
               
               
                  vysoká
               
            
                  čajka sivá
               
               
                  
                     Larus canus
                  
               
               
                  vysoká
               
            
                  čajka striebristá
               
               
                  
                     Larus argentatus
                  
               
               
                  nízka
               
            
                  holub hrivnák
               
               
                  
                     Columba palumbus
                  
               
               
                  vysoká
               
            
                  hrdlička záhradná
               
               
                  
                     Streptopelia decaocto
                  
               
               
                  vysoká
               
            
                  bažant (obyčajný) poľovný
               
               
                  
                     Phasianus colchicus
                  
               
               
                  vysoká
               
            
                  škovránkovité druhy a pipíšky
               
               
                  
                     Alauda & Galerida spp.
               
               
                  nízka
               
            
                  lapťušky
               
               
                   
               
               
                  nízka
               
            
                  trasochvosty
               
               
                   
               
               
                  stredná
               
            
                  drozd čvíkotavý
               
               
                  
                     Turdus pilaris
                  
               
               
                  stredná
               
            
                  drozd červenkastý
               
               
                  
                     Turdus iliacus
                  
               
               
                  stredná
               
            
                  straka čiernozobá
               
               
                  
                     Pica pica
                  
               
               
                  vysoká
               
            
                  kavka tmavá
               
               
                  
                     Corvus monedula
                  
               
               
                  vysoká
               
            
                  havran poľný
               
               
                  
                     Corvus frugilegus
                  
               
               
                  stredná
               
            
                  vrana (obyčajná) túlavá
               
               
                  
                     Corvus corone
                  
               
               
                  stredná
               
            
                  krkavec čierny
               
               
                  
                     Corvus corax
                  
               
               
                  nízka
               
            
                  škorec (obyčajný) lesklý
               
               
                  
                     Sturnus vulgaris
                  
               
               
                  vysoká
               
            
                  škorec jednofarebný
               
               
                  
                     Sturnus unicolor
                  
               
               
                  vysoká
               
            
                  vrabec domový
               
               
                  
                     Passer domesticus
                  
               
               
                  vysoká
               
            
                  vrabec poľný
               
               
                  
                     Passer montanus
                  
               
               
                  vysoká
               
            
                  pinkovité
               
               
                   
               
               
                  stredná
               
            
                  strnádky
               
               
                  
                     Miliaria, Emberiza spp.
               
               
                  stredná
               
            Skupina 3.   Druhy, ktoré môžu žiť v mokradiach spolu so zdomácnenými vtákmi žijúcimi v blízkosti vôd v severnej Európe
               
            
                  volávkovité
               
               
                  
                     Egretta spp.
               
               
                  nízka
               
            
                  volávkovité
               
               
                  
                     Ardea a iné spp.
               
               
                  stredná
               
            
                  kormorán veľký
               
               
                  
                     Phalacrocorax carbo
                  
               
               
                  stredná
               
            
                  bocianovité
               
               
                  
                     Ciconia spp.
               
               
                  nízka
               
            
                  labuť (veľká) hrbozobá
               
               
                  
                     Cygnus olor
                  
               
               
                  stredná
               
            
                  hus divá
               
               
                  
                     Anser anser
                  
               
               
                  stredná
               
            
                  bernikla bielobradá
               
               
                  
                     Branta canadensis
                  
               
               
                  nízka
               
            
                  kačice
               
               
                  
                     Anas & Aythya spp.
               
               
                  nízka
               
            
                  kačica divá
               
               
                  
                     Anas platyrhynchos
                  
               
               
                  vysoká
               
            
                  lyska čierna
               
               
                  
                     Fulica atra
                  
               
               
                  stredná
               
            
                  sliepočka zelenonohá
               
               
                  
                     Gallinula chloropus
                  
               
               
                  stredná
               
            
         (1)  Vedecké stanovisko o „sťahovavom vtáctve a jeho potenciálnej role pri šírení vysokopatogénnej vtáčej chrípky“ (EFSA, 12. máj 2006).
      
         (2)  Lov pri zohľadnení požiadaviek smernice Rady 79/409/EHS o ochrane voľne žijúceho vtáctva.
      
         (3)  Poskytuje Generálne riaditeľstvo Európskej komisie pre životné prostredie.
      
         (4)  Tento zoznam nie je konečný, ale je určený len na identifikáciu sťahovavých druhov, ktoré môžu predstavovať vysoké riziko zavlečenia vtáčej chrípky do Spoločenstva na základe ich migračného modelu, zahŕňajúc oblasti, v ktorých sa HPAI H5N1 vyskytla buď u voľne žijúceho vtáctva, alebo hydiny. Je založený na vedeckom stanovisku o „sťahovavom vtáctve a jeho potenciálnej role pri šírení vysokopatogénnej vtáčej chrípky“ prijatom Pracovnou skupinou pre zdravie a blaho zvierat v rámci EFSA 12. mája 2006 a práci vykonanej výborom ORNIS a dodávateľmi Generálneho riaditeľstva Európskej komisie pre životné prostredie. Tento zoznam sa však môže aktualizovať na základe výsledkov ďalších vedeckých štúdií po ich sprístupnení a na základe posúdenia rizika, ktoré vykonajú vnútroštátne orgány, pričom zohľadnia špecifickú ornitologickú situáciu.
      
         (5)  Tento zoznam nie je konečný, ale je určený len na identifikáciu európskych nesťahovavých druhov vtákov, ktoré žijú v blízkosti domácej hydiny (najmä v severozápadnej Európe) a ktoré majú teoreticky potenciál prenášať HPAI H5N1 z potenciálne asymptomaticky infikovaných voľne žijúcich vtákov („medzihostiteľov“). Je založený na vedeckom stanovisku o „sťahovavom vtáctve a jeho potenciálnej role pre šírení vysokopatogénnej vtáčej chrípky“ prijatom Pracovnou skupinou pre zdravie a blaho zvierat v rámci EFSA 12. mája 2006 a práci vykonanej výborom ORNIS a dodávateľmi Generálneho riaditeľstva Európskej komisie pre životné prostredie (GR ENV). Tento zoznam však možno aktualizovať a rozširovať na základe výsledkov ďalších vedeckých štúdii po ich sprístupnení. Predovšetkým GR ENV poverilo Wetland International a EURING, aby preskúmali a rozšírili predbežnú analýzu rizikovejších druhov a oblastí, pokiaľ ide o prípady prepuknutia H5N1 v Európe v roku 2006, a označili ďalšie vysokorizikové druhy vtákov, ktoré sa môžu správať ako „medzihostitelia“ medzi voľne žijúcimi vtákmi a hydinou a/alebo ľuďmi v rôznych častiach Európy. Výsledky by mali byť k dispozícii ku koncu júna 2007.
      (http://ec.europa.eu/environment/nature/nature_conservation/focus_wild_birds/avian_influenza/pdf/avian_influenza_report.pdf). Potom by mal byť k dispozícii hodnovernejší predbežný zoznam rizikovejších druhov a nebezpečenstiev kontaktu s hydinou v rámci EÚ, ako aj cielenejší prístup.
   
   
      PRÍLOHA III
      
         
            „PRÍLOHA IV